सिकन्दरखेड़ा के मगरे को माताजी की पहाड़ी के नाम से भी जाना जाता है। इस पहाड़ी के ऊपर चामुण्डा माताजी का एक बहुत पुराना मन्दिर है। यह वही मगरा है, जो गुलाबखेड़ी में हमने देखा था। राष्ट्रीय मानव बसाहट एवं पर्यावरण केन्द्र के मनोज मकवाना, पानी समिति के अध्यक्ष मेहरबान सिंह पंवार, रामसिंह पंवार व स्थानीय समाज के साथ हम पहाड़ी की तलहटी में 7 डबरियों की एक विशाल जल संरचना की पाल पर खड़े हैं।...आप कभी मांडव गए हैं?